
EXPUNERE DE MOTIVE
(1) Regulamentul (UE) nr. 267/2012
 al Consiliului din 23 martie 2012 pune în aplicare măsurile prevăzute în Decizia 2010/413/PESC privind adoptarea de măsuri restrictive împotriva Iranului și prevede, printre altele, înghețarea tuturor fondurilor și resurselor economice care aparțin, sunt în posesia sau sub controlul persoanelor, entităților și organismelor enumerate în anexele VIII și IX la regulament.
(2) La... octombrie 2013, Consiliul a adoptat Decizia 2013/.../PESC
 care modifică Decizia 2010/413/PESC a Consiliului și prevede un criteriu adaptat de includere pe listă a persoanelor și entităților care eludează sau încalcă măsurile restrictive.
(3) Este necesar ca Uniunea să adopte măsuri suplimentare pentru a pune în aplicare aceste măsuri.
(4) Înaltul Reprezentant al Uniunii pentru afaceri externe și politica de securitate și Comisia Europeană propun modificarea în consecință a Regulamentului (UE) nr. 267/2012.

Propunere comună de
REGULAMENT AL CONSILIULUI
de modificare a Regulamentului (UE) nr. 267/2012 privind măsuri restrictive împotriva Iranului
CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 215, 
având în vedere Decizia 2010/413/PESC a Consiliului din 26 iulie 2010 privind măsuri restrictive împotriva Iranului și de abrogare a Poziției comune 2007/140/PESC 
,
având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
întrucât:
(1)
Regulamentul (UE) nr. 267/2012 al Consiliului
 pune în aplicare măsurile prevăzute în Decizia 2010/413/PESC și prevede, printre altele, înghețarea tuturor fondurilor și resurselor economice care aparțin, sunt în posesia sau sub controlul persoanelor, entităților și organismelor enumerate în anexele VIII și IX la regulament.
(2)
La... octombrie 2013, Consiliul a adoptat Decizia 2013/.../PESC
 care modifică Decizia 2010/413/PESC a Consiliului și prevede un criteriu adaptat de includere pe listă a persoanelor și entităților care eludează sau încalcă măsurile restrictive.
(3)
Măsura în cauză intră în domeniul de aplicare al tratatului și, în consecință, este necesară o măsură de reglementare la nivelul Uniunii pentru a fi pusă în aplicare, în special pentru a se asigura aplicarea acesteia în mod uniform de către operatorii economici din toate statele membre.
(4)
Prin urmare, Regulamentul (UE) nr. 267/2012 ar trebui modificat în consecință,
ADOPTĂ PREZENTUL REGULAMENT:
Articolul 1
Regulamentul (UE) nr. 267/2012 se modifică după cum urmează:
La articolul 23 alineatul (2), litera (b) se înlocuiește cu următorul text:
„(b) fiind o persoană fizică sau juridică, o entitate sau un organism care a eludat sau a încălcat dispozițiile prezentului regulament, ale Deciziei 2010/413/PESC sau ale RCSONU 1737 (2006), RCSONU 1747 (2007), RCSONU 1803 (2008) și RCSONU 1929 (2010) sau a sprijinit o persoană, o entitate sau un organism inclus pe listă să eludeze sau să încalce aceste dispoziții;”
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles,

Pentru Consiliu

